**ОДОБРЯВАМ: …………………..**

**Д-Р ИВАН ИВАНОВ**

**МИНИСТЪР НА ЗЕМЕДЕЛИЕТО**

**П Р О Т О К О Л**

**№ 1**

Днес, 24.01.2022 г. в 15.00 часа, на основание Заповед № РД-07-3/13.01.2022 г. и РД-07-3-1/17.01.2022 г. на Директора на ОД “Земеделие” гр. Ямбол и чл. 56м от ППЗСПЗЗ в сградата на Областна дирекция “Земеделие” гр. Ямбол, комисия в състав:

**Председател:** Пенка Михайлова - Трифонова - Гл. директор на ГД “Аграрно развитие“ в ОД “Земеделие” гр. Ямбол

**Секретар:** Анна Кънева **-** гл. експерт ГД “Аграрно развитие” в ОД “Земеделие” гр. Ямбол

**Членове:** Елена Колева - гл. юрисконсулт Д „АПФСДЧР” в ОД „Земеделие гр. Ямбол,

се събра във връзка с провеждане на Първи търг с тайно наддаване по реда на чл. 27, ал. 8, изречение второ от ЗСПЗЗ, за имоти частна държавна собственост /незаети със сгради и съоръжения или прилежащи площи към тях на организации по § 12 и § 29 от ПРЗ на ЗСПЗЗ/, негодни за земеделско ползване и неподлежащи на възстановяване на основание Заповед № РД-12-01-399-1 / 09.12.2021 г. на Директора на ОД “Земеделие” гр. Ямбол, публикувана във вестник “Ало, Ямбол” бр. 49/13.12.2021 г. и на интернет страницата на дирекцията и Министерство на земеделието.

В срока до 12.01.2022 г., определен със заповедта са постъпили 2 /два/ броя пликове с вх. № 1 до вх. № 2 от регистъра на ОД ,,Земеделие” Ямбол за провеждане на търгове по реда на чл. 27, ал. 8, изречение второ от ЗСПЗЗ.

Комисията разгледа постъпилите заявления за участие в обявения Първи търг, по реда на постъпването и регистрирането им по входящ ред в регистъра на ОД „Земеделие” Ямбол.

След отваряне на пликовете с постъпилите заявления за участие в обявения Първи търг с тайно наддаване, за продажбата на имоти частна - държавна собственост, негодни за земеделско ползване и неподлежащи на възстановяване, комисията

**К О Н С Т А Т И Р А :**

**1.** В плик с вх. № 1, подаден и вписан в 15.12 часа на 11.01.2022 г. в регистъра на ОД “Земеделие” гр. Ямбол от **Д.С.Х.** **от гр. Раднево,** комисията констатира наличието на 1 брой заявление подписано от г-жа Х., 1 брой платежно нареждане от 10.01.2022 г. за внесен депозит в “Банка ДСК” клон Ямбол в размер на 476.00 лв. – оригинал, декларация за обработване на личните данни, декларация за обстоятелствата по чл. 56к, ал. 11 от ППЗСПЗЗ, договор за прехвърляне право на собственост върху земите по чл. 27, ал. 8 от ЗСПЗЗ и скица на имот 66737.153.16.

Комисията установи, че внесения депозит отговаря на изискванията, съгласно Заповед № РД-12-01-399-1/09.12.2021 г. на Директора на ОД “Земеделие” гр. Ямбол и чл. 56ж, чл.56к, ал. 3 от ППЗСПЗЗ, с което документите бяха приети за редовни.

**Предлаганата цена от кандидата за имот с идентификатор 66737.153.55 с площ 1 856 кв.м. от обект “Стопански двор” с. Скалица е в размер на 8 850.00 лв. /осем хиляди осемстотин и петдесет лв./.**

**2.** В плик с вх. № 2, подаден и вписан в 9.50 часа на 12.01.2022 г. в регистъра на ОД “Земеделие” гр. Ямбол от **„Фейс Дъ Про” ЕООД,** комисията констатира наличието на 1 брой заявление подписано от г-жа Д., в качеството си на управител на „Фейс Дъ Про” ЕООД, 1 брой платежно нареждане от 07.01.2022 г. за внесен депозит в “Уникредит Булбанк” клон Ямбол в размер на 476.00 лв. – оригинал, протокол от Общото събрание на „Фейс Дъ Про” ЕООД, декларация за обработване на личните данни, декларация за обстоятелствата по чл. 56к, ал. 11 от ППЗСПЗЗ, нотариален акт за покупко-продажба на недвижими имот № 53, том 6, рег. № 4203, дело 782 от 2015 г.

Комисията установи, че внесения депозит отговаря на изискванията, съгласно Заповед № РД-12-01-399-1/09.12.2021 г. на Директора на ОД “Земеделие” гр. Ямбол и чл. 56ж, чл.56к, ал. 3 от ППЗСПЗЗ, с което документите бяха приети за редовни.

**Предлаганата цена от кандидата за имот с идентификатор 66737.153.55 с площ 1 856 кв.м. от обект “Стопански двор” с. Скалица е в размер на 16 789.00 лв. /шестнадесет хиляди седемстотин осемдесет и девет лв./.**

След извършената проверка на подадените в ОД “Земеделие” гр. Ямбол, 2 /два/ броя заявления по образец, съгласно чл. 56к от ППЗСПЗЗ за участие в търга и въз основа на предложенията на кандидатите, комисията

**Р Е Ш И :**

**1.** За **ПИ с идентификатор 66737.153.55 с площ 1 856 кв.м.** от обект: “Стопански двор” **с. Скалица, общ. «Тунджа»**, при начална тръжна цена от **4 760.00 лв. /четири хиляди седем стотин и шестдесет лв./**

**На първо място класира – „Фейс Дъ Про” ЕООД,** с най-висока предложена цена **от 16 789.00 лв. /шестнадесет хиляди седемстотин осемдесет и девет лв./,** за придобиване на собственост по реда на чл. 27, ал. 8, изречение второ от ЗСПЗЗ, чрез покупко – продажба за обявения имот частна - държавна собственост.

**На второ място класира** **– Д.С.Х.** с предложена по - ниска цена от тази на първия заявител, а именно **8 850.00 лв. /осем хиляди осемстотин и петдесет лв./,** за придобиване на собственост по реда на чл. 27, ал. 8, изречение второ от ЗСПЗЗ, чрез покупко – продажба за обявения имот частна - държавна собственост.

На основание **чл. 56м, ал. 2 от ППЗСПЗЗ** протоколът се обявява на информационното табло на ОД „Земеделие” гр. Ямбол и на интернет страницата на дирекцията.

В **7 - дневен срок** от обявяването му участниците в търга могат да направят **писмени възражения** до тръжната комисия.

На основание **чл. 56м, ал. 3 от ППЗСПЗЗ** протоколите заедно със заявленията, приложенията към тях и възраженията се изпращат за одобряване от министъра на земеделието гр. София.

Настоящият протокол се състави в три еднообразни екземпляра.

**Комисия:**

**Председател: / П /**

**/ Пенка Михайлова - Трифонова /**

**Секретар: / П /**

**/ Анна Кънева /**

**Членове: / П /**

**/ Елена Колева /**